hu hu fr hu hu hu hu hu hu hu hu hu hu hu hu hu hu de hu es hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu ms de ms de it hu hu hu hu de hu nl hu en hu en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Végrehajtható az Astra Biztosító felszámolása
Változtak a kötelező gépjármű-felelősségbiztosításról szóló jogszabályok
6400 Kiskunhalas, Sétáló u. 3. fszt. 7.
Mire ügyeljünk a baleseti bejelentő kitöltésénél?
A jól kitöltött baleseti bejelentő az egyik legfontosabb feltétele a zökkenőmentes kárrendezésnek. Összefoglaljuk, hogy elsősorban mire kell figyelnünk.
Minden olyan esetben, amikor közúti balesethez nem hívunk rendőri helyszínelőt, a kék-sárga európai baleseti bejelentő a kárrendezés legfontosabb dokumentuma. Elemi érdekünk tehát, hogy baleset esetén tisztában legyünk e nyomtatvány kitöltésének szabályaival.
Elsőként azonban azt érdemes tisztázni, mikor nem tekinthetünk el a rendőri helyszíneléstől. Minden esetben rendőrt kell hívni, ha
kettőnél több jármű érintett a balesetben,
a másik fél súlyos szabályszegést követett el,
vagy észlelhetően tudatmódosító szer (alkohol, drog) hatása alatt áll, illetve
nem rendelkezik kötelező gépjármű-felelősségbiztosítással.
E komoly esetekben akkor is értesíteni kell a hatóságokat, ha a másik fél készséges, együttműködő és elismerte a vétkességét, és le akar beszélni bennünket erről a lépésről.
A kárrendezés zökkenőmentessége érdekében akkor is erősen javasolt hatósági helyszínelést kérni, ha külföldi állampolgár a károkozó (különösen, ha az EU-n kívülről érkezett), illetve ha egyik fél sem ismeri el a felelősségét.
Egyéb esetekben a felek hatósági közreműködés nélkül, az európai bejelentő kitöltésével maguk is rendezhetik a helyszíni adminisztrációt. A legfontosabb tudnivalók:
Minden kérdést pontosan, és olvasható formában válaszoljunk meg. Hiányos vagy olvashatatlan kárbejelentő esetén a biztosítás adatpótlásra fog felhívni, aminek következtében hosszú hetekkel csúszhat a kárrendezés folyamata.
A kitöltéskor semmilyen jelentősége nincsen annak, hogy melyik fél szerepel a jobb, illetve bal oldalon.
Ez a nyomtatvány minden európai országban egységes, tehát külföldön is kitölthetünk magyar nyelvű bejelentőt, és idegen nyelven nyomtatott példány kitöltése esetén támaszkodhatunk a magyar nyelvű változatra: a kérdések ugyanott helyezkednek el.
Úgy töltsük ki a dokumentumot, hogy a másolati példány is olvasható legyen. Ennek leválasztása után már egyik példányra se írjunk semmit.
Bár a biztosító ezt felülbírálhatja, fontos, hogy a károkozóval a Megjegyzés rovatba írassuk be, hogy a károkozást elismeri. (A biztosítónak adott esetben a rendőrségi jegyzőkönyvet is joga van felülbírálni.)
Célszerű a bejelentőn rögzíteni a tanúk adatait is.
Ne feledjük el aláírni a dokumentumot. Különösen külföldön van jelentősége annak, hogy baleseti bejelentőt csak akkor írjunk alá, ha annak tartalmát megismertük és azzal egyetértünk.
A másik fél okmányainak elkérésével bizonyosodjunk meg arról, hogy a bejelentőn valós adatokat tüntetett fel. A tudatosan megadott rossz adatok jelentősen megnehezíthetik a vétlen fél számára a kártérítéshez jutást.
A kárigénnyel rendelkező fél a saját példányát a másik fél biztosítójához juttatja el, amely társaság a kötelező gépjármű-felelősségbiztosítás keretében rendezi a kárt.
Lehet, hogy nem lesz rá szükségünk, de az utólagos rekonstruálás érdekében sosem árt képeket készíteni a baleset helyszínéről, illetve – ha a másik résztvevő hozzájárul – annak okmányairól.
Ha kettőnél többen vettek részt a balesetben, a károkozónak mindenki számára külön nyomtatványt kell kitöltenie.
A baleseti kárbejelentő néhány példányát mindig célszerű az autóban tartani. Ez minden biztosítói irodában, illetve sok papír-írószer kereskedésben is beszerezhető. Ha azonban ilyen dokumentum egyik félnél sincsen, a kárral kapcsolatos adatokat egy üres papírra is fel lehet írni.
A kárbejelentés lényegi eleme a kárrendezésnek, ezért ha a másik fél nem hajlandó a nyomtatvány kitöltésében együttműködni, a legcélszerűbb rendőrt hívni. Ha fennáll az esélye annak, hogy a helyszínelés előtt eltávozik, írjuk fel a járműve rendszámát, esetleg fotót is készítsünk róla.
Minden jog fenntartva © 2013 Dél-Alföldi Bróker Kft.